Tom Kristensen var involveret i en uhyggelig ulykke 22. april på Hockenheim i Tyskland, hvor hans Audi Racer blev smadret i første sving. Tom Kristensen er endnu ikke klar til at vende tilbage i raceren. Det skriver Audi i dag i en kort pressemeddelse. Audis motorsportschef Dr Wolfgang Ullrich siger, at Tom Kristensen har brug for længere tid til at komme sig 100 procent efter ulykken, og at lægerne endnu ikke er i stand til at sige, hvornår Tom Kristensen er tilbage i raceren. Tom Kristensen har fortsat brug for 100 procent ro. Derfor vil Audi ikke tillade interviews med Tom Kristensen.

Opsummering:
Tom Kristensens comeback er udsat endnu engang. Nordjyden har meldt afbud til sæsonens tredje DTM løb, som køres i weekenden i Tyskland.